относно съответния индикатор за дейности, за които се прилага AMA. Същото се отнася и за всички други банки, прилагащи усъвършенствания подход за измерване.
 4.2. C 17.00 — ОПЕРАЦИОНЕН РИСК: БРУТНИ ЗАГУБИ ПО ГРУПИ ДЕЙНОСТИ И ВИДОВЕ СЪБИТИЯ ПРЕЗ ПОСЛЕДНАТА ГОДИНА (OPR ПОДРОБНИ ДАННИ)
 4.2.1. Общи бележки
 119.
 В този образец се обобщава информацията за брутните загуби, понесени от дадена институция през последната година по видове събития и групи дейности, въз основа на първата дата на отчитането на загубата.
 120.
 Информацията се представя чрез разпределяне на брутните загуби над вътрешните прагове сред групите дейности (съгласно определението в член 317 от Регламента за капиталовите изисквания, таблица 2 от Регламента за капиталовите изисквания, включително допълнителната група дейност „корпоративни позиции“, както е посочено в член 322, параграф 3, буква б) от Регламента за капиталовите изисквания) и видовете явления (съгласно определението в член 324 от Регламента за капиталовите изисквания), като е възможно загубите, отговарящи на едно събитие, да бъдат разпределени сред няколко групи дейности.
 121.
 В колоните се представят различните видове събития и общия сбор за всяка група дейност, заедно с позиция за сведение, която показва най-ниския вътрешен праг, приложен при събирането на данни по отношение на загубите, като за всяка група дейност се показва най-ниският и най-високият праг, ако има повече от един такъв.
 122.
 В редовете се представят групите дейности, а в рамките на всяка група дейност — информация за броя на събитията, размерът на общата загуба, максималната единична загуба и сборът от петте най-големи загуби (независимо от броя им).
 123.
 В този образец институциите предоставят информация, като използват усъвършенствания подход за измерване (AMA) или стандартизирания/алтернативния стандартизиран подход (TSA/ASA) за изчисляване на своите капиталови изисквания.
 124.
 Институциите, обхванати от член 5, буква б), точка 2, подточка iii) могат да отчитат само следната информация по отношение на сбора на всички видове събития (колона 080) от образец OPR Details:
 а.
 Брой събития (ред 910),
 б.
 Общ размер на загубата (ред 920),
 в.
 Максимална единична загуба (ред 930) и
 г.
 Сбор от петте най-големи загуби (ред 940).
 4.2.2. Указания относно конкретни позиции
 Колони
 010-070
 ВИДОВЕ СЪБИТИЯ
 Институциите отчитат загубите в съответните колони 010—070 по видове събития съгласно определението в член 324 от Регламента за капиталовите изисквания.
 Институциите, които изчисляват своите капиталови изисквания съгласно TSA или ASA, могат да отчитат загубите, за които вида на събитието не е идентифициран в колона 080.
 080
 ОБЩО ВИДОВЕ СЪБИТИЯ
 В колона 080, за всяка група дейност, институциите отчитат общия „брой събития“ и общата стойност на „общ размер на загубите“ като обикновено сумиране на броя на събитията с реализирана загуба и общия размер на брутните загуби, отчетени в колони 010—070. „Максималната единична загуба“ в колона 080, представлява максималната стойност на „максималните единични брутни загуби“, отчетени в колони 010—070. За сбора от петте най-големи загуби, в колона 080 се отчита сборът от петте най-големи загуби в рамките на една група дейност.
 090-100
 ПОЗИЦИЯ ЗА СВЕДЕНИЕ: ПРАГ ПРИЛАГАН ПРИ СЪБИРАНЕ НА ДАННИ
 Институциите отчитат в колони 090 и 100 минималните прагове за загуби, които използват за събиране на данни за вътрешни загуби съгласно